Pena Džaocjiņa

Pena Džaocjiņa (, ; dzimusi  Guandžou) ir Ķīnas starptautiskā lielmeistare šahā (1992), kas kopš 1996. gada pārstāv Nīderlandi.

 Biogrāfija 
Trīs reizes uzvarējusi Ķīnas sieviešu šaha čempionātos (1987, 1990, 1993). Vairākkārt piedalījusies Pasaules šaha čempiones izcīņas ciklos. 1991. gadā Suboticā (tagad Serbija) izcīnījusi 2. vietu starpzonu turnīrā un iekļuvusi pretendentu turnīrā. 1992. gadā Šanhajā piedalījusies pretendentu turnīrā, kurā ieņēmusi 7. vietu.1992 Shanghai Candidates Tournament 1993. gadā Džakartā starpzonu turnīrā bijusi 5. vietā un otro reizi iekļuvusi pretendentu turnīrā.1993 Jakarta Interzonal Tournament 1994. gadā Tilburgā pretendentu turnīrā palikusi 6. vietā.1994 Tilburg Candidates Tournament 1995. gadā Kišiņevā starpzonu turnīrā ierindojusies 5. vietā un trešo reizi iekļuvusi pretendentu turnīrā.1995 Kishinev Interzonal Tournament 1997. gadā Groningenā pretendentu turnīrā ieņēmusi 5. vietu, pēc papildu rādītājiem apsteidzot Alisu Mariču un Ketevanu Arahamiju. Četras reizes piedalījusies Pasaules sieviešu šaha čempionātos pēc izslēgšanas sistēmas (2000, 2001, 2004, 2006), kuros lielākos panākumus guvusi 2000. gadā un 2004. gadā, kad abas reizes iekļuvusi ceturtdaļfinālos, kuros zaudējusi attiecīgi Jekaterinai Kovaļevskai un Maijai Čiburdanidzei.2000 FIDE Knockout Matches2001-02 FIDE Knockout Matches

1996. gadā pārcēlusies uz dzīvi Nīderlandē. 1997. gadā pirmo reizi uzvarējusi Nīderlandes sieviešu šaha čempionātā. No 2000. līdz 2010. gadam vēl vienpadsmit reizes pēc kārtas uzvarējusi Nīderlandes sieviešu šaha čempionātos. 2004. gadā Drēzdenē kopā ar Aleksandru Kosteņuku dalījusi pirmo vietu Eiropas sieviešu šaha čempionātā, taču pēc papildu mača palikusi 2. vietā.5th European Individual Women's Chess Championship, 2004

Pārstāvējusi Ķīnas un Nīderlandes komandas lielākajos komandu šaha turnīros:
 Pasaules šaha olimpiādēs piedalījusies 14 reizes (1988-1994, 1998-2016). Komandu vērtējumā izcīnījusi 3 bronzas (1990, 1992, 1994) medaļas. Individuālajā vērtējumā izcīnījusi zelta (1988) un bronzas (1998) medaļas;OlimpBase :: Women's Chess Olympiads :: Zhaoqin Peng
 Eiropas komandu šaha čempionātā piedalījusies 8 reizes (2001—2015). Individuālajā vērtējumā izcīnījusi 2 zelta (abas — 2007) un bronzas (2001) medaļas;OlimpBase :: European Women's Team Chess Championship :: Pena Džaocjiņaya

Par panākumiem turnīros FIDE 1989. gadā Džaocjiņai piešķīra starptautiskās meistares (WIM) nosaukumu, 1992. gadā — starptautiskās lielmeistares (WGM) nosaukumu, 1995. gadā — starptautiskā meistara vīriešiem (IM) nosaukumu, bet 2004. gadā — starptautiskā lielmeistara vīriešiem (GM) nosaukumu.

 Atsauces 

 Ārējās saites 

Kategorija:1968. gadā dzimušie
Kategorija:Guandunā dzimušie
Kategorija:Ķīnas šahisti
Kategorija:Nīderlandes šahisti